Konolfingen (distrikto)

Distrikto Konolfingen estis ĝis la 31-a de decembro 2009 administra unuo de Kantono Berno. Ĉefloko de la distrikto estis la komunumo Schlosswil. La distrikto havis 57249 loĝantojn je la 31-a de decembro 2007.

 Geografio 
La distrikto Konolfingen situas inter la riveroj Emme kaj Aro inter Berno kaj Berna Oberlando en la transiro de la Svisa Mezlando al la Antaŭalpoj. La areo de la hodiaŭa distrikto estas 214 km². La urboj Münsingen kaj Worb en nordokcidento de la distrikto apartenas al la aglomeraĵo de la federacia urbo Berno, dum la okcidento jam estas parto de la regiono Emme-Valo.

 Trafiko 
La nordokcidentaj komunumoj estas kiel parto de la berna aglomeraĵo servataj de la tramreto de la entrepreno Regionalverkehr Bern-Solothurn. Tra la distrikto krome pasas la fervojlinioj de Burgdorf al Thun kaj de Langnau en Emme-Valo al Berno, kiuj kruciĝas en Konolfingen kaj nature laŭ longe de la Aro la kerna linio de Berno-Lötschberg-Sempiono-Fervojo de Berno tra Thuno kaj Spiez al Interlaken unuflanke kaj al Valzeo aliflanke. Paralela al ĝi kondukas la nacia aŭtoŝoseo A6.

 Historio 
Historie Konolfingen estis en mezepoko supera kaj sangotribunaldistrikto de la Grafejo Burgonjo. La tribunalo falis al la Grafoj de Kiburgo inter la 12-a kaj 14-a jarcento kaj de tiuj en la jaro 1406 transiris al Berno. Post la Helveta Revolucio en la jaro 1798 la iamaj baronejoj perdis siajn privilegiojn. La iama tribunaldistrikto Konolfingen estis unue dividita inter la distriktoj Grosshöchstetten kaj Steffisburg sed reunuigita en 1803 en la superdistrikto kaj ek de 1831 en la distrikto Konolfingen. En la jaro 1812 la kantono aĉetis la kastelon en Wil kiel sidejo de la distrikta administracio. La distrikta ĉefloko Wil estis en la jaro 1902 alinomita al Schlosswil por distingi ĝin de la multnombraj aliaj lokoj kun la nomo Wil.

 Komunumoj de la distrikto Konolfingen 
La distrikto konsistis komence de 2009 el la sekvantaj 30 komunumojn:
 Nomo Loĝantoj(2007-12-31) Areo en km² Aeschlen ĉe Oberdiessbachek de 2010 parto de Oberdiessbach  305  4.9 Allmendingen  494  3.8 Arni  987  10.4 Biglen  1743  3.6 Bleiken ĉe Oberdiessbach  376  3.4 Bowil  1410  14.7 Brenzikofen  529  2.2 Freimettigen  360  2.9 Grosshöchstetten  3106  3.4 Häutligen  230  3.0 Herbligen  544  2.7 Kiesen  729  4.7 Konolfingen  4752  12.8 Landiswil  634  10.3 Linden  1335  13.3 Mirchel  522  2.4 Münsingen  11'046  8.5 Niederhünigen  665  5.4 Oberdiessbach  2815  8.2 Oberhünigen  326  6.0 Oberthal  792  10.6 Oppligen  627  3.4 Rubigen  2656  7.0 Schlosswil  676  3.5 Tägertschi  382  3.6 Trimstein  489  3.6 Walkringen  1825  17.2 Wichtrach  4031  11.6 Worb  11'295  21.0 Zäziwil  1568  5.4 Totale (30)  57'249  213.5

 Eksteraj ligiloj 

 La distrikto Konolfingen en la Historia Leksikono de Svislando